|  |  |  |
| --- | --- | --- |
| Prvi.jpg | | 22. V 2023. Број  **161/23** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **мај 2023.** |

**Просјечна нето плата у априлу 1 265 КМ**

**Реалан раст плате и на мјесечном и на годишњем нивоу**

Просјечна мјесечна нето плата у Републици Српскојисплаћена у априлу 2023. године износила је1 265 КМ и у односу на март 2023. номинално je већа за 0,6%, а реално за 0,3%, док је у односу на исти мјесец претходне године номинално већа за 15,6%, а реално за 6,1%. Просјечна мјесечна бруто плата износила је 1 921 КМ.

Посматрано по подручјима, у априлу 2023. године највиша просјечна нето плата исплаћена је у подручју *Информације и комуникације* и износила је 1 643 КМ, а најнижа просјечна нето плата у априлу 2023. исплаћена је у подручју *Грађевинарство*,933 КМ.

У априлу 2023. године, у односу на април 2022, сва подручја су забиљежила номинални раст нето плате, од чега највише у подручјима *Умјетност, забава и рекреација* 24,1%, *Дјелатности пружања смјештаја, припреме и послуживања хране, хотелијерство и угоститељство* 21,8% и *Трговина на велико и на мало, поправка моторних возила и мотоцикала* 21,1%.

KM



Графикон 1. Просјечна нето плата по мјесецима

**Мјесечна инфлација у априлу 2023. године 0,3%**

**Годишња инфлација (IV 2023/IV 2022) 9,0%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2023. године у односу на претходни мјесец у просјеку су више за 0,3%, док су у односу на исти мјесец претходне године у просјеку више за 9,0%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у априлу 2023. године, забиљежен је у одјељку *Становање* 20,2%,усљед раста цијена у групама Електрична енергија и други енергенти од 24,4%, Одржавање и поправак стамбене јединице од 11,7% и Снабдјевање водом и друге комуналне услуге од 8,7%, затим у одјељку *Храна и безалкохолна пића* 13,8%, усљед повећања цијена у групама Млијеко и млијечни производи од 28,1% и Риба од 24,8%, потом у одјељку *Остали производи и услуге* 12,6%, усљед раста цијена у групи Производи за личну хигијену од 17,2%.

Слиједи одјељак *Намјештај и покућство* са повећањем од 10,5%, због виших цијена у групи Теписи и друге подне облоге од 13,4% и у групи Производи за чишћење и одржавање куће од 13,3%, потом одјељак *Рекреација и култура*, са растом од 6,9%, усљед повећања цијена у групи Производи за кућне љубимце од 19,4%, затим одјељак *Алкохолна пића и дуван* са повећањем од 6,5%,усљед виших цијена у групи Пиво од 10,2%.

Раст од 6,2% забиљежен је у одјељку *Ресторани и хотели,* због виших цијена у групи Услуге у ресторанима и кафићима од 7,0%, док је повећање од 2,1% забиљежено у одјељку *Здравство*, усљед повећања цијена у групама Терапеутски прибор и опрема од 4,8% и Стоматолошке услуге од 4,2%. Више цијене од 1,3% забиљежене су у одјељку *Комуникације* усљед раста цијена у групи Телекомуникационе услуге од 1,4%, док је повећање од 0,6% забиљежено у одјељку *Образовање* због виших цијена у групи Предшколско образовање од 6,7%.

Ниже цијене на годишњем нивоу, у априлу 2023. године, забиљежене су у одјељку *Превоз* 4,4%, усљед снижења цијена у групи Горива и мазива за путничке аутомобиле од 12,1% и у одјељку *Одјећа и обућа* 3,2%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-IV 2023/I-IV 2022) мања 2,1%**

Календарски прилагођена индустријска производња у Републици Српској у периоду јануар-април 2023. године у поређењу са истим периодом 2022. године мања je за 2,1%. У поменутом периоду у подручју Вађењe руда и камена забиљежен је раст од 6,6%, док је у подручју Производњa и снабдијевањe електричном енергијом, гасом, паром и климатизацијa забиљежен пад од 0,6%, и у подручју Прерађивачкa индустријa пад од 4,7%.

Десезонирана индустријска производња у Републици Српској у априлу 2023. године у поређењу са мартом 2023. године мања је за 1,9%. Календарски прилагођена индустријска производња у Републици Српској у априлу 2023. године, у поређењу са априлом 2022. године мања је за 7,5%.

Графикон 3. Индекси индустријске производње март 2019 – март 2023. (∅2015=100)

**Број запослених у индустрији (IV 2023/IV 2022) мањи 1,3%**

Број запослених у индустрији у априлу 2023. године, у односу на исти мјесец прошле године мањи је за 1,3%.

Број запослених у индустрији у априлу 2023. године у односу у на просјек 2022. године мањи је за 1,3% и у односу на март 2023. године је мањи за 0,1%.

**У периоду јануар - април 2023. највише се извозило у Србију и Хрватску**

У периоду јануар - април 2023. године остварен је извоз у вриједности од милијарду и 793 милиона КМ, што је за 2,2% више него у периоду јануар - април 2022. године, те увоз у вриједности од двије милијарде 181 милион КМ, што је за 0,3% мање него у периоду јануар - април 2022, док је проценат покривености увоза извозом износио 82,2%.

У априлу 2023. године остварен је извоз у вриједности од 439 милиона КМ, што је за 6,3% мање него у априлу 2022. године, те увоз у вриједности од 562 милиона КМ, што је за 7,6% мање него у априлу 2022. године, док је проценат покривености увоза извозом износио 78,2%.

У погледу географске дистрибуције робне размјене Републикe Српскe са иностранством, у периоду јануар - април 2023. године, највише се, од укупно оствареног извоза, извозило у Србију и то у вриједности од 270 милиона КМ (15,1%) и у Хрватску 256 милиона КМ (14,3%). У истом периоду, највише се, од укупно оствареног увоза, увозило из Италије и то у вриједности од 344 милионa КМ (15,8%) и из Србије, у вриједности од 338 милиона КМ (15,5%).

Посматрано по групама производа, у периоду јануар - април 2023. године, највеће учешће у извозу остварује електрична енергија са 241 милион КМ, што износи 13,5% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 137 милиона КМ, што износи 6,3% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |